b'\n_START_ARTICLE_\nKilijan Ferluga\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini kova\xc4\x8da Josipa in gospodinje Marije Ferluga rojene Brajnik. Osnovno \xc5\xa1olo je obiskoval v rojstnem kraju (kraj seda pripada Sloveniji), Brezovici pri Ljubljani in Crikvenici gimnazijo pa v mestu Krk (1932-1940). V letih 1932\xe2\x88\x921941 je bil \xc4\x8dlan pevskega zbora gimnazije na Krku. Med po\xc4\x8ditnicami pa je sodeloval v sokolskem pevskem zboru v Crikvenici. Septembra 1940 je bil nadzornik na gradbi\xc5\xa1\xc4\x8du hidroelektrarne pri kraju Tribalj pri Novem Vinodolskem. Od januarja 1942 do 8. septembra 1943 je slu\xc5\xbeil italijansko vojsko, nazadnje pri italijanski komandi \xc5\xbeelezni\xc5\xa1kega prevoza v Beogradu. Po italijanski kapitulaciji je do avgusta 1944 delal v kulturnem dru\xc5\xa1tvu v Belanovcih in obenem pripravljal dijake na maturo, med septembrom 1944 do srede novembra 1944 je deloval kulturni skupini Slavija-Avtokomanda v Beogradu. Od 21. novembra 1944 do 12. avgusta 1946 je bil prevajalec pri misiji JLA v Albaniji ter obenem vodil te\xc4\x8daje za nepismene pripadnike JLA. Leta 1952 je v Trstu kon\xc4\x8dal u\xc4\x8ditelji\xc5\xa1\xc4\x8de. Kot u\xc4\x8ditelj in uradnik je slu\xc5\xbeboval v raznih krajih v okolici Trsta, ter bil oktobra 1980 upokojen._NEWLINE_Leta 1953 je bil med ustanovitelji u\xc4\x8diteljskega dru\xc5\xa1tva Sloga, ki se je pozneje zdru\xc5\xbeilo s Sindikatom slovenskih \xc5\xa1ol. Eno leto po zdru\xc5\xbeitvi se je posvetil samo delovanju v miljski ob\xc4\x8dini. Od maja 1956 do maja 1989 je bil ob\xc4\x8dinski svetovalec v Miljah, odgovoren za vsa slovenska vpra\xc5\xa1anja, od februarja 1975 do novembra 1990 pa je bil predsednik Dru\xc5\xa1tva Slovencev v ob\xc4\x8dini Milje. Leta 1978 se je lotil zbiranja doma\xc4\x8dih krajevnih imen na tr\xc5\xbea\xc5\xa1kem ozemlju. Aprila 1992 je prejel Odli\xc4\x8dje svobode z zlatim listom, ki jih zaslu\xc5\xbenim Slovencem podeljuje Zveza slovenskih kulturnih dru\xc5\xa1tev.'